CELEX: C2005/132/40
Language: sl
Date: 2005-05-28 00:00:00
Title: Sodba Sodišča prve stopnje z dne 17. marca 2005 v zadevi T-192/98, Comité des industries du coton et des fibres connexes de l'Union européen (Eurocoton) proti Svetu Evropske unije (Damping — Svetovo nesprejetje predloga Komisije za uredbo o uvedbi dokončne protidampinške dajatve — Nedosežena navadna večina, potrebna za sprejetje uredbe — Dolžnost obrazložitve)

28.5.2005   
            
            
               SL
            
            
               Uradni list Evropske unije
            
            
               C 132/22
            
         
      SODBA SODIŠČA PRVE STOPNJE
   
   z dne 17. marca 2005
   v zadevi T-192/98, Comité des industries du coton et des fibres connexes de l'Union européen (Eurocoton) proti Svetu Evropske unije (1)
   
   (Damping - Svetovo nesprejetje predloga Komisije za uredbo o uvedbi dokončne protidampinške dajatve - Nedosežena navadna večina, potrebna za sprejetje uredbe - Dolžnost obrazložitve)
   (2005/C 132/40)
   Jezik postopka: angleščina
   V zadevi 192/98, Comité des industries du coton et des fibres connexes de l'Union européen (Eurocoton), s sedežem v Bruslju (Belgija), ki ga zastopata C. Steinbrock, QC, in A. Dashwood, barrister, proti Svetu Evropske unije (zastopnika: S. Marquardt, skupaj z G.M. Berisch, avocat), ob intervenciji Združenega kraljestva Velika Britanija in Severna Irska (zastopnika: najprej M. Ewing, nato K. Manji), zaradi razglasitve ničnosti odločbe Sveta z dne 5. oktobra 1998, s katero je bil zavrnjen predlog Komisije Evropskih skupnosti z dne 21. septembra 1998 [dokument KOM (1998) 540 konč.] za uredbo Sveta (ES) o uvedbi dokončne protidampinške dajatve za uvoz nebeljenih bombažnih tkanin s poreklom iz Ljudske republike Kitajske, Egipta, Indije, Indonezije in Pakistana, o dokončnem pobiranju začasnih protidampinških dajatev, naloženih z Uredbo Komisije (ES) št. 773/98 z dne 7. aprila 1998 (UL L 111, str. 19), ter o zaključku postopka glede uvoza teh tkanin s poreklom iz Turčije, je Sodišče prve stopnje (četrti razširjeni senat), v sestavi H. Legal, predsednik, P. Lindh, sodnica, P. Mengozzi, sodnik, I. Wiszniewska-Białecka, sodnica, in V. Vadapalas, sodnik, sodni tajnik: H. Jung, dne 17. marca 2005 razglasilo sodbo, katere izrek se glasi:
   
               1.
            
            
               Odločba Sveta z dne 5. oktobra 1998, s katero je bil zavrnjen predlog Komisije Evropskih skupnosti z dne 21. septembra 1998 [dokument KOM (1998) 540 konč.] za uredbo Sveta (ES) o uvedbi dokončne protidampinške dajatve za uvoz nebeljenih bombažnih tkanin s poreklom iz Ljudske republike Kitajske, Egipta, Indije, Indonezije in Pakistana, o dokončnem pobiranju začasnih protidampinških dajatev, naloženih z Uredbo Komisije (ES) št. 773/98 z dne 7. aprila 1998 (UL L 111, str. 19), ter o zaključku postopka glede uvoza teh tkanin s poreklom iz Turčije, se razglasi za nično.
            
         
               2.
            
            
               Svetu Evropske unije se naloži plačilo stroškov.
            
         
               3.
            
            
               Združeno kraljestvo Velika Britanija in Severna Irska nosi svoje lastne stroške.
            
         
      (1)  UL C 160, 5.6.1999.